**VÝZVA NA PREDKLADANIE PONÚK**

Zákazka zadávaná podľa §117 zák. č. 343/2015 Z. z. o verejnom obstarávaní a o zmene a doplnení niektorých zákonov.

**Predmet zákazky: Poradenská činnosť**

**vo verejnom obstarávaní pri realizácii projektu „Sanácia miesta s nezákonne umiestneným odpadom v obci Nána“**

1. **Identifikačné údaje verejného obstarávateľa**:

 Úradný názov a sídlo: Obec Nána

 Madáchova 2532/32

 943 60 Nána

 Krajina: Slovenská republika

 IČO: 00 800 279

Bankové spojenie: Prima banka Slovensko a.s.

 3802794002/5600

Kontaktné miesto: Obecný úrad Nána
Madáchova 2532/32
943 60 Nána

 Kontaktná osoba: Dezider Molnár, starosta

 Telefón: +421 36 759 7006

 E-mail: starosta@obecnana.sk

Internetová adresa: http://www.obecnana.ocu.sk/sk/

Obec Nána je verejným obstarávateľom podľa § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov (ZVO).

Verejný obstarávateľ plánuje financovať predmet obstarávania z nenávratného
finančného príspevku z operačných programov Európskej únie v programovom období 2014-2020.

1. **Názov predmetu zákazky**: Poradenská činnosť vo verejnom obstarávaní pri realizácii projektu „Sanácia miesta s nezákonne umiestneným odpadom v obci Nána“

1. **Druh zákazky**: Služby

Spoločný slovník obstarávania:

79418000-7 - Poradenské služby pre obstarávanie

**4. Rozdelenie predmetu zákazky na časti**:

 Uchádzač predloží ponuku na celý predmet zákazky.

**5. Hlavné miesto poskytnutia služby:**  Sídlo verejného obstarávateľa

**6. Predpokladaná hodnota zákazky**: do 500 EUR bez DPH

**7. Opis predmetu zákazky**:

Predmetom zákazky je poskytnutie poradenských služieb pri príprave a realizácii obstarania zákaziek pri realizácii projektu „Sanácia miesta s nezákonne umiestneným odpadom v obci Nána“ zadávaných v súlade so zákonom č. 343/2015. Detailná špecifikácia sa nachádza v Prílohe č.1 tejto výzvy.

**8.** **Termín poskytnutia služby:**

 Predmet zákazky musí byť zrealizovaný do 31.10.2016

**9. Zdroj finančných prostriedkov**

Predmet zákazky bude financovaný z finančných prostriedkov verejného obstarávateľa.

**10. Podmienky účasti vo verejnom obstarávaní**:

Uchádzač musí vo svojej ponuke predložiť kópiu dokladu o oprávnení poskytovať plnenia, ktoré sú predmetom zákazky. V prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu.

**11. Spôsob určenia ceny (odplaty) a platobné podmienky:**

11.1 Uchádzač predloží cenovú ponuku v súlade s Kalkuláciou ceny uvedenou v Prílohe č. 2 tejto Výzvy. Ak uchádzač nie je platiteľom DPH upozorní na túto skutočnosť v ponuke. Úspešný uchádzač (poskytovateľ) bude realizovať zákazku na základe zmluvy uzavretej s verejným obstarávateľom. Faktúra bude vystavená v termínoch podľa bodu 11.2.

11.2 Platobné podmienky a termíny úhrad sú uvedené v Návrhu zmluvy tvoriacom prílohu tejto Výzvy.

**12. Ponuka predložená uchádzačom musí obsahovať tieto doklady**:

* Doklady podľa bodu 10. tejto Výzvy,
* Navrhovanú cenu predmetu zákazky podľa Prílohy č. 2 tejto Výzvy,
* Návrh zmluvy doplnený uchádzačom v súlade s Prílohou č. 3 tejto Výzvy.

**13. Lehota na predkladanie ponúk: do 12.09.2016 do 12:00 hod.**

 Ponuky s obsahom podľa bodu 12. tejto Výzvy musia byť doručené v lehote na predkladanie ponúk v elektronickej podobe na e-mailovú adresu:

**starosta@obecnana.sk**

**14. Kritériá na vyhodnotenie ponúk a pravidlo uplatnenia**:

Kritériom na vyhodnotenie ponúk je najnižšia cena s DPH.

### Pravidlo uplatnenia kritéria vyhodnotenia ponúk: Poradový systém

Ponuke s najnižšou celkovou cenou predmetu zákazky bude priradené prvé miesto

ostatným ponukám druhé, tretie, atď. Úspešnou ponukou sa stane ponuka, ktorá

sa umiestni na prvom mieste, ostatné ponuky sa stanú neúspešnými ponukami.

**15.** Zákazka sa týka projektu financovaného z fondov Európskej únie: ~~ÁNO~~/NIE

**16. Uzavretie zmluvy**

Po vyhodnotení predložených ponúk na základe kritéria vyhodnotenia bude uchádzačom odoslané oznámenie o výsledku vyhodnotenia ponúk.

 Ostatným uchádzačom bude oznámené, že neuspeli. Výsledkom verejného obstarávania bude uzavretie zmluvy. Verejný obstarávateľ vyzve úspešného uchádzača na uzavretie zmluvy. Zmluva musí byť uzatvorená v súlade s podmienkami uvedenými v tejto výzve a s ponukou úspešného uchádzača.

**17. Ostatné požiadavky**

17.1 Uchádzač v prípade svojej úspešnosti berie na vedomie, že verejný obstarávateľ je v zmysle ZVO a zák. č. 211/2000 Z. z o slobode informácií povinný zverejňovať informácie, ktoré sa získali za verejné financie.

Uchádzač v prípade svojej úspešnosti musí súhlasiť so zverejnením uzavretej zmluvy a relevantných informácii podľa §117 ZVO.

Tento súhlas úspešný uchádzač ako poskytovateľ musí udeliť v zmluve bez akýchkoľvek výhrad a bez časového obmedzenia.

17.2 Verejný obstarávateľ požaduje, aby sa úspešný uchádzač zaviazal strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má verejný obstarávateľ uzavretú s poskytovateľom nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú:

a) Poskytovateľ nenávratného finančného príspevku a ním poverené osoby,

b) Útvar následnej finančnej kontroly a nimi poverené osoby;

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej Komisie a Európskeho dvora audítorov,

f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

**18. Dôvody na zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných

dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám v tejto Výzve,

- ak sa zmenili okolnosti, za ktorých bolo verejné obstarávanie vyhlásené.

V Náne dňa: 07.09.2016

V súlade so ZVO vypracoval(a):

Dezider Molnár,

kontaktná osoba verejného obstarávateľa: Dezider Molnár, starosta obce

Príloha č. 1 k Výzve na predkladanie ponúk.

**Špecifikácia a rozsah predmetu zákazky:**

Predmetom zákazky je poskytnutie poradenských služieb pri príprave a realizácii obstarania zákaziek pri realizácii projektu „Sanácia miesta s nezákonne umiestneným odpadom v obci Nána“ zadávaných v súlade so zák. č. 343/2015 Z.z. platnom a účinnom v čase realizácie konkrétnej zákazky.

1. Špecifikácia poskytovaných služieb je nasledovná:
	1. V súlade so zák. č. 343/2015 Z. z. Poskytovateľ poskytne nasledujúce služby:

**Realizácia verejného obstarávania Zákazky zahŕňa:**

1. Vyhlásenie súťaže
	1. Vypracovanie oznámenia o vyhlásení verejného obstarávania alebo výzvy na predkladanie ponúk
	2. Odoslanie oznámenia o vyhlásení verejného obstarávania do Slovenského a Európskeho vestníka, alebo výzvy na predkladanie ponúk do Slovenského vestníka.
2. Zabezpečenie procesnej stránky vyhláseného postupu verejného obstarávania
	1. Vypracovanie súťažných podkladov
	2. Vypracovanie dokumentov súvisiacich s poskytovaním súťažných podkladov
	3. Vypracovanie dokumentov súvisiacich s doručovaním ponúk
	4. Komunikácia so záujemcami a uchádzačmi a vysvetľovanie súťažných podkladov
	5. Vypracovanie dokumentov súvisiacich s činnosťou komisií, formuláre na menovanie komisií, pozvánky a prezenčné listiny
	6. Vypracovanie zápisníc (z otvárania obálok, zápisnica z vyhodnotenia podmienok účasti a zápisnice z vyhodnotenia ponúk, atď. v súlade so ZVO)
	7. Realizácia elektronickej aukcie (v prípade, že je požadovaná zákonom alebo verejným obstarávateľom)
	8. Komunikácia s Úradom pre verejné obstarávanie v prípade uplatnenia revíznych postupov
	9. Vypracovanie oznámení o výsledku vyhodnotenia ponúk pre úspešného a neúspešných uchádzačov
	10. Vypracovanie ďalších dokumentov stanovených Zákonom o verejnom obstarávaní súvisiacich s vyhláseným postupom verejného obstarávania.
3. Ukončenie súťaže
	1. Vypracovanie oznámenia o uzavretí zmluvy
	2. Skompletizovanie dokumentácie z realizovaného postupu verejného obstarávania

Súčasťou činností uvedených v bodoch I.-III. nie je:

* Definovanie a opis predmetu Zákazky
* Špecifikácia predmetu obstarávania
* Určenie predpokladanej hodnoty predmetu Zákazky
* Stanovenie hodnotiacich kritérií
* Prieskum trhu
* Archivácia dokumentácie z procesu verejného obstarávania po ukončení verejného obstarávania a uzavretí zmluvy s úspešným uchádzačom
* vybavovanie námietok podaných v zmysle § 170 ZVO pred Úradom pre verejné obstarávanie, ďalej len ÚVO (okrem námietok, ktorých podanie spôsobil výlučne Poskytovateľ porušením svojich povinností podľa tejto Zmluvy),
* zastupovanie verejného obstarávateľa pred Úradom pre verejné obstarávanie,
* delegovanie osôb do komisie na otváranie, resp. hodnotenie ponúk, okrem delegovania jednej osoby bez práva hodnotiť,
* zaslanie Poskytovateľom predloženej dokumentácie na ÚVO v zmysle ustanovenia § 64 ZVO. Uvedená dokumentácia bude Poskytovateľom predložená Klientovi najneskôr dva pracovné dni pred dňom jej povinného zverejnenia.

Príloha č. 2 k Výzve na predkladanie ponúk

Navrhovaná cena predmetu zákazky – Kalkulácia ceny podľa špecifikácie predmetu zákazky uvedenej v Prílohe č. 1 Výzvy na predkladanie ponúk.

|  |  |  |  |
| --- | --- | --- | --- |
| Služba | Cena bez DPH | Výška DPH v € | Suma v € s DPH |
| Verejná súťaž nadlimitná/podlimitná |  |  |  |

Príloha č. 3 k Výzve na predkladanie ponúk

**Návrh**

**Zmluvy o poskytovaní služieb v oblasti verejného obstarávania**

uzavretá podľa § 269 ods. 2 a nasl. Obchodného zákonníka a § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

medzi zmluvnými stranami:

názov: Obec Nána

IČO: 00800279

DIČ: 2021074176

Sídlo: Madáchova 2532/32, 943 60 Nána

**Štatutárny orgán: Dezider Molnár, starosta obce**

E-mail: starosta@obecnana.sk

bankové spojenie: Prima banka Slovensko, a.s.

číslo účtu: 38027894002/5600

IBAN: SK81 5600 0000 0038 0279 4002

BIC:

na strane jednej (ďalej len „**objednávateľ**“)

a

Obchodné meno:

IČO:

DIČ:

Sídlo:

Registrácia:

**Štatutárny orgán:**

**Zodpovedný zástupca:**

**Tel.:**

**E-mail:**

Bankové spojenie:

Číslo účtu:

IBAN:

na strane druhej (ďalej len „**poskytovateľ**“)

**Článok I.**

**Úvodné ustanovenia**

1.1 Objednávateľ je verejným obstarávateľom podľa zákona 343//2015 Z.z. o verejnom obstarávaní v aktuálnom znení.

1.2 Táto zmluva sa uzatvára na účely realizácie verejných obstarávaní pre potreby objednávateľa pri realizácii projektu „Sanácia miesta s nezákonne umiestneným odpadom v obci Nána“

1.3 Zmluvné strany uzavierajú túto zmluvu na základe výsledkov verejného obstarávania zadávaného podľa § 117 zák. č. 343/2015 Z.z.

**Článok II.**

**Predmet zmluvy**

2.1 Predmetom zmluvy je záväzok poskytovateľa poskytovať objednávateľovi poradenské služby pri procesoch obvyklých vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov v platnom znení v čase realizácie predmetu zmluvy a to v rozsahu a za podmienok dohodnutých v tejto zmluve a podľa špecifikácie a kalkulácie ceny uvedenej v Prílohách č. 1 a č. 2 tejto zmluvy.

2.2 Poskytovateľ sa zaväzuje poskytovať objednávateľovi poradenské služby v súlade s právnymi predpismi Slovenskej republiky a Európskej únie. Objednávateľ sa zaväzuje zaplatiť poskytovateľovi dohodnutú odplatu podľa Prílohy č. 2 zmluvy.

2.3 Objednávateľ sa zaväzuje poskytnúť poskytovateľovi všetku potrebnú súčinnosť, najmä tým, že poskytovateľovi v dohodnutom čase oznámi všetky informácie a predloží mu všetky dokumenty potrebné pre riadne poskytovanie poradenských služieb.

2.4 Poskytovateľ sa zaväzuje zachovávať mlčanlivosť o všetkých skutočnostiach, ktoré objednávateľ označí ako dôverné, alebo ktoré sú predmetom obchodného tajomstva.

2.5 Poskytovateľ je povinný pri poskytovaní poradenských služieb podľa tejto zmluvy postupovať s odbornou starostlivosťou, konať čestne a svedomito, dôsledne využívať všetky právne prostriedky a v záujme objednávateľa uplatňovať všetko, čo podľa svojho presvedčenia pokladá za prospešné na účel riadneho plnenia povinností podľa tejto zmluvy. Pritom je tiež povinný dbať na účelnosť a hospodárnosť poskytovaných poradenských služieb a poskytovanie ich v súlade so zák. č. 343/2015 Z.z.

**Článok III.**

**Odplata, platobné podmienky**

3.1 Odplata za poskytnutie predmetu zmluvy podľa Prílohy č. 1 je stanovená dohodou zmluvných strán v súlade so zákonom č. 18/1996 Z .z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov ako cena maximálna s možnosťou jej úpravy iba v prípade administratívnych zmien štátu a to len so súhlasom Objednávateľa v prípade ak dôjde ku zmene súčasných daňových podmienok a predpisov alebo k zavedeniu nových daní alebo poplatkov týkajúcich sa predmetu zmluvy.

3.2 Objednávateľ sa zaväzuje zaplatiť poskytovateľovi dojednanú odplatu.

3.3 Ak objednávateľ zistí nesprávnosť alebo neúplnosť faktúry, objednávateľ je oprávnený vyzvať poskytovateľa, aby nedostatky odstránil alebo doplnil, a na tento účel je povinný poskytnúť mu potrebnú súčinnosť. Poskytovateľ je povinný opätovne doručiť faktúru s prílohami bez zbytočného odkladu, najneskôr do 10 dní od ich doručenia. Po opätovnom doručení opravenej/doplnenej faktúry a jej všetkých príloh sa počíta lehota splatnosti odznova. Faktúru a jej prílohy je možné vrátiť opakovane iba v prípade, ak poskytovateľ napriek tomu, že bol vyzvaný, chybu neopravil, alebo sa chyba vyskytla v doplnených/zmenených údajoch; v takom prípade má objednávateľ právo opakovane žiadať o prepracovanie faktúry a jej príloh a lehota po ich doručení plynie odznova.

3.4 Faktúra vystavená poskytovateľom musí spĺňať náležitosti daňového dokladu a obsahovať: obchodné meno a sídlo, IČO, DIČ zhotoviteľa, meno, sídlo, IČO, DIČ objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, názov podpornej služby, výšku ceny bez dane, sadzbu dane, fakturovanú sumu celkom vrátane DPH, názov projektu, ITMS kódy, podpis oprávnenej osoby.

3.5 Odplata podľa bodu 3.1 a 3.2 tohto článku je splatná do 14 dní odo dňa doručenia riadne vystavenej faktúry poskytovateľom objednávateľovi, prostredníctvom banky na účet poskytovateľa uvedeného v záhlaví tejto zmluvy, alebo na iný účet, ktorý poskytovateľ na tento účel objednávateľovi vopred písomne oznámi.

3.6 Poskytovateľ je oprávnený fakturovať 50% ceny pri vystavení objednávky, 35% po otváraní časti ponúk "Ostatné" a 15% po podpise zmluvy s úspešným uchádzačom.

Objednávateľ bezodkladne oznámi uzavretie zmluvy s úspešným uchádzačom poskytovateľovi.

**Článok IV.**

**Miesto plnenia a plnenie predmetu zmluvy**

4.1 Miesto plnenia zmluvy: sídlo objednávateľa.

4.2 Predmet zmluvy určený v objednávke je splnený po podpise zmluvy s úspešným uchádzačom alebo po ukončení verejného obstarávania.

**Článok V.**

**Sankcie a zodpovednosť za škodu**

5.1 Objednávateľ je oprávnený uplatniť zmluvnú pokutu vo výške 0,05% z odplaty dohodnutej v článku III tejto zmluvy pre konkrétnu realizovanú činnosť verejného obstarávania, a to za každý deň omeškania realizácie objednávky spôsobeného poskytovateľom, najviac však 15% z odplaty bez DPH.

5.2 Poskytovateľ môže uplatniť nárok na úrok z omeškania podľa ustanovenia § 369, ods.1 Obchodného zákonníka v prípade omeškania objednávateľa so zaplatením odplaty za poskytovanie poradenských služieb.

5.3 Poskytovateľ zodpovedá za škodu spôsobenú objednávateľovi do výšky 100% odplaty za poskytnutie predmetu zmluvy. Za škody na živote a zdraví a škody spôsobené trestnou činnosťou alebo hrubou nedbanlivosťou zodpovedá poskytovateľ neobmedzene.

**Článok VI.**

**Zánik zmluvy**

6.1 Zmluvný vzťah založený touto zmluvou zaniká uplynutím doby dohodnutej zmluvnými stranami alebo písomnou dohodou zmluvných strán alebo jednostranným odstúpením od zmluvy, najneskôr však dňom uvedeným v čl. VII bod 7.2.

6.2 Objednávateľ je oprávnený odstúpiť od zmluvy v prípade podstatného porušenia zmluvy zo strany poskytovateľa. Za podstatné porušenie tejto zmluvy sa považuje skutočnosť, ak poskytovateľ:

1. poskytuje poradenské služby v rozpore s podmienkami dojednanými v tejto zmluve a  ktoré poskytovateľ neodstránil napriek písomnému upozorneniu objednávateľa v primeranej dodatočnej lehote poskytnutej mu na tento účel,
2. v  rozpore s touto zmluvou prestal poskytovať poradenské služby alebo inak prejavil úmysel nepokračovať v plnení zmluvy,
3. bez predchádzajúceho súhlasu objednávateľa previedol všetky alebo niektoré práva alebo záväzky vyplývajúce zo zmluvy na tretie osoby alebo
4. neplní poskytovanie predmetu zmluvy v súlade s ustanoveniami zák. č. 343/2015 Z.z. v platnom znení resp. s jeho novelami, ktoré nadobudli účinnosť počas platnosti a účinnosti tejto zmluvy.

6.3 Poskytovateľ je oprávnený odstúpiť od zmluvy v prípade podstatného porušenia zmluvných podmienok zo strany objednávateľa. Za podstatné porušenie zmluvných podmienok sa považuje skutočnosť, ak objednávateľ:

1. neposkytuje súčinnosť nevyhnutnú na riadne poskytnutie poradenských služieb poskytovateľovi,
2. úmyselne zatají poskytovateľovi relevantné informácie týkajúce sa verejného obstarávania, ktoré by mohli mať vplyv na uzavretie tejto zmluvy alebo na postup poskytovateľa pri plnení tejto zmluvy,
3. nezaplatí poskytovateľovi riadne a včas dohodnutú odplatu alebo
4. núti poskytovateľa k činnosti, ktorú možno kvalifikovať ako protizákonnú.

6.4 Odstúpenie od zmluvy musí mať písomnú formu, musí v ňom byť uvedený dôvod odstúpenia a jeho účinky nastávajú dňom jeho doručenia druhej zmluvnej strane.

**Článok VII.**

**Spoločné a záverečné ustanovenia**

7.1 Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia na webovom sídle objednávateľa. Ak sa do troch mesiacov od jej uzavretia zmluva nezverejní platí, že k uzavretiu zmluve nedošlo.

7.2 Táto zmluva sa uzatvára na dobu určitú, do 31.12.2016.

7.3 Túto zmluvu možno meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy. Dodatok musí byť uzatvorený tak, že dodatok je kontinuálne číslovaný arabskými číslicami. Zmenu zmluvy je možné urobiť iba v súlade so zákonom č. 343/2015 Z.z. o verejnom obstarávaní.

7.4 Záväzkové vzťahy založené touto zmluvou sa spravujú ustanoveniami Obchodného zákonníka v platnom znení a ďalšími právnymi predpismi Slovenskej republiky.

7.5 Táto zmluva je vyhotovená v dvoch rovnopisoch, z ktorých poskytovateľ po jej podpísaní obdrží jedno vyhotovenie a objednávateľ jedno vyhotovenie.

7.6 Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

 7.7 Neoddeliteľnou prílohou tejto zmluvy sú jej prílohy:

Príloha 1: Špecifikácia a rozsah predmetu zmluvy

Príloha 2: Návrh ceny predmetu zmluvy.

V Náne dňa 07.09.2016 V ...................................... dňa ..................

Za Objednávateľa: Za Poskytovateľa:

......................................... ..................................................